VENDIM
Nr. 105, datë 16.2.2022

PËR SHPRONËSIMIN PËR INTERES PUBLIK TË PRONARËVE TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “RIKUALIFIKIMI URBAN I LULISHTES PANORAMIKE PRANË LUMIT DEVOLL, BLLOKU NR. 1, QYTETI MALIQ”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Shpronësimin për interes publik të pronarëve të pasurisë së paluajtshme, pronë private, që preket nga realizimi i projektit “Rikualifikimi urban i lulishtes panoramike pranë lumit Devoll, blloku nr. 1, qyteti Maliq”.
2. Shpronësimi bëhet në favor të Bashkisë Maliq.
3. Pronarët kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasurinë e llojit “truall” dhe “ndërtesë”, me një vlerë të përgjithshme prej 858 333 (tetëqind e pesëdhjetë e tetë mijë e treqind e tridhjetë e tre) lekësh.
4. Vlera e përgjithshme e shpronësimit, prej 858 333 (tetëqind e pesëdhjetë e tetë mijë e treqind e tridhjetë e tre) lekësh, përballohet nga buxheti i Bashkisë Maliq.
5. Shpenzimet procedurale, në vlerën 50 000 (pesëdhjetë mijë) lekë, përballohen nga Bashkia Maliq.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit të jetë brenda 3 (tre) muajve nga data e hyrjes në fuqi të tij.
7. Pronarët, e përmendur në tabelën që i bashkëlidhet këtij vendimi, kompensohen për efekt shpronësimi pasi të kenë paraqitur dokumentacionin justifikues për likuidim, pranë Bashkisë Maliq.
8. Bashkia Maliq kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve të jetë në përputhje me afatet e parashikuara nga Bashkia Maliq.
10. Agjencia Shtetërore e Kadastrës, Drejtoria Vendore Korçë, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar, dhe bën kalimin e pronësisë për pasuritë e shpronësuara në favor të Bashkisë Maliq.
11. Agjencia Shtetërore e Kadastrës, Drejtoria Vendore Korçë, pezullon të gjitha transaksionet me pasurinë e shpronësuar, deri në momentin kur do të realizohen procesi i hedhjes së gjurmës së projektit mbi hartën kadastrale të regjistrimit dhe kalimi i pronësisë në favor të Bashkisë Maliq për pasurinë e shpronësuar.
12. Ngarkohen Ministria e Infrastrukturës dhe Energjisë, Bashkia Maliq, Agjencia Shtetërore e Kadastrës, Drejtoria Vendore Korçë dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.


ZËVENDËSKRYEMINISTËR
Arben Ahmetaj


LISTA EMËRORE E PRONARËVE TË PASURISË SË PALUAJTSHME QË SHPRONËSOHEN NGA REALIZIMI I PROJEKTIT
“RIKUALIFIKIMI URBAN I LULISHTES PANORAMIKE PRANË LUMIT DEVOLL, BLLOKU NR. 1, QYTETI MALIQ”

	Nr.
	Pronari
	Të dhënat mbi pasurinë, sipas ASHK Korçë
	Vlerësimet për shpronësim, sipas llojit të pasurisë
	Shënime

	
	Emri
	Atësia
	Mbiemri
	Fshati ose qyteti
	Zona kadastrale
	Nr. i pasurisë
	Lloji i pasurisë
	Sip. totale (m²)
	Truall
(m²)
	Ndërtesë
(m²)
	Volumi
	Faqe
	Ndërtesë
	Truall
	Vlera totale (lekë)
	

	
	
	
	
	
	
	
	
	
	
	
	
	
	Sipërfaqja
(m²)
	Çmimi (lekë/m²)
	Vlera (lekë)
	Sipërfaqja (m²)
	Çmimi (lekë/m²)
	Vlera (lekë)
	
	

	1
	Andrea Jani Bazelli, Pranvera Avni Ibo, Anesti Jani Bazelli, Andon Jani Bazelli
	Maliq
	2573
	1/120
	Truall + ndërtesë
	53
	53
	50.4
	8
	120
	50.4
	Situacion/
çmimet nga EKB-ja
	764,258
	53
	1,775
	94,075
	858,333
	Konfirmuar nga ASHK-ja

	Vlera totale e shpronësimit në lekë
	 858,333 
	 



